CELEX: 52012DP0307
Language: lt
Date: 1347321600000
Title: Prašymas atšaukti Parlamento nario Jarosławo Leszeko Wałęsos imunitetą 2012 rugsėjo 11 d. Europos Parlamento sprendimas dėl prašymo atšaukti Jarosławo Leszeko Wałęsos imunitetą (2012/2112(IMM))

3.12.2013   
            
            
               LT
            
            
               Europos Sąjungos oficialusis leidinys
            
            
               CE 353/152
            
         2012 m. rugsėjo 11 d., antradienisPrašymas atšaukti Parlamento nario Jarosławo Leszeko Wałęsos imunitetą
   P7_TA(2012)0307
   2012 rugsėjo 11 d. Europos Parlamento sprendimas dėl prašymo atšaukti Jarosławo Leszeko Wałęsos imunitetą (2012/2112(IMM))
   2013/C 353 E/23
   
      Europos Parlamentas,
   
               —
            
            
               atsižvelgdamas į Lenkijos Respublikos generalinio prokuroro 2012 m. balandžio 20 d. prašymą, kuriame prašoma atšaukti Jarosławo Leszeko Wałęsos imunitetą siekiant imtis teisinių veiksmų dėl įtarimo padarius nusižengimą ir kuris buvo paskelbtas 2012 m. gegužės 23 d. plenariniame posėdyje,
            
         
               —
            
            
               išklausęs Jarosławo Leszeko Wałęsos paaiškinimus, kaip nurodyta Darbo tvarkos taisyklių 7 straipsnio 3 dalyje,
            
         
               —
            
            
               atsižvelgdamas į Protokolo Nr. 7 dėl Europos Sąjungos privilegijų ir imunitetų 8 ir 9 straipsnius bei 1976 m. rugsėjo 20 d. Akto dėl atstovų į Europos Parlamentą rinkimų remiantis tiesiogine visuotine rinkimų teise 6 straipsnio 2 dalį,
            
         
               —
            
            
               atsižvelgdamas į Europos Sąjungos Teisingumo Teismo 1964 m. gegužės 12 d., 1986 m. liepos 10 d., 2008 m. spalio 15 ir 21 d., 2010 m. kovo 19 d. ir 2011 m. rugsėjo 6 d. sprendimus (1),
            
         
               —
            
            
               atsižvelgdamas į Lenkijos Respublikos Konstitucijos 105 straipsnį ir į 1996 m. gegužės 9 d. įstatymo dėl Seimo ir Senato narių mandatų vykdymo 7b straipsnio 1 dalį, 7c straipsnį ir 10b straipsnį,
            
         
               —
            
            
               atsižvelgdamas į Darbo tvarkos taisyklių 6 straipsnio 2 dalį ir 7 straipsnį,
            
         
               —
            
            
               atsižvelgdamas į Teisės reikalų komiteto pranešimą (A7-0230/2012),
            
         
               A.
            
            
               kadangi Lenkijos Respublikos generalinis prokuroras pateikė prašymą atšaukti Europos Parlamento nario Jarosławo Leszeko Wałęsos parlamentinį imunitetą siekiant imtis teisinių veiksmų dėl įtarimo padarius nusižengimą;
            
         
               B.
            
            
               kadangi Generalinio prokuroro prašymas susijęs su byla dėl įtarimo padarius nusižengimą pagal Nusižengimų kodeksą (1971 m. gegužės 20 d. įstatymas) ir Kelių eismo taisykles (1997 m. birželio 20 d. įstatymas), susijusį su 2011 m. rugsėjo 2 d. Lenkijoje įvykusiu eismo įvykiu, kuriame dalyvavo Jarosław Wałęsa ir kurio metu pastarasis buvo sunkiai sužeistas;
            
         
               C.
            
            
               kadangi pagal Protokolo dėl Europos Sąjungos privilegijų ir imunitetų 9 straipsnį Europos Parlamento nariai naudojasi savo valstybės teritorijoje – imunitetais, kurie toje valstybėje yra suteikiami parlamento nariams;
            
         
               D.
            
            
               kadangi Jarosław Leszek Wałęsa atsisakė teikti paaiškinimus Teisės reikalų komitetui, tačiau nurodė, jog jis pageidautų, kad šio klausimo nagrinėjimas būtų kuo greičiau baigtas, ir mano, kad jo imunitetas turėtų būti atšauktas;
            
         
               E.
            
            
               kadangi dėl imuniteto atšaukimo ar neatšaukimo šiuo klausimu sprendžia tik Parlamentas; kadangi Parlamentas gali pagrįstai atsižvelgti į EP nario poziciją priimdamas sprendimą dėl imuniteto atšaukimo ar neatšaukimo (2);
            
         
               F.
            
            
               kadangi atsižvelgiant į nurodytus faktus ir paaiškinimus, pateiktus Teisės reikalų komitetui, matyti, kad įtariami veiksmai tiesiogiai ir akivaizdžiai nesusiję su Jarosławo Leszeko Wałęsos, kaip Europos Parlamento nario, pareigomis;
            
         
               G.
            
            
               kadangi Jarosław Leszek Wałęsa atlikdamas veiką nevykdė savo kaip Europos Parlamento nario pareigų;
            
         
               1.
            
            
               nusprendžia atšaukti Jarosławo Leszeko Wałęsos imunitetą;
            
         
               2.
            
            
               paveda Pirmininkui nedelsiant perduoti šį sprendimą ir atsakingo komiteto pranešimą kompetentingai Lenkijos institucijai ir Jarosławui Leszekui Wałęsai.
            
         
      (1)  Byla 101/63, A. Wagner prieš J. Fohrmann ir A. Krier, 1964 m. rink., 195 p., byla 149/85 R. Wybot prieš E. Faure ir kt., 1986 m. rink., 2391 p., byla T-345/05 A. N. Mote prieš Parlamentą, 2008 m. rink., II tomas, 2849 p., sujungtos bylos C-200/07 ir C-201/07 A. L. Marra prieš E. De Gregorio ir A. Clemente, 2008 m. rink., I tomas, 7929 p., byla T-42/06 B. Gollnisch prieš Parlamentą (dar nepaskelbta teismų praktikos rinkinyje) ir byla C-163/10 A. Patriciello (dar nepaskelbta teismų praktikos rinkinyje).
   
      (2)  Byla T-345/05 A. N. Mote prieš Parlamentą, 2008 m. rink., II tomas, 2849 p., 28 dalis.